เรื่องร้องเรียน (ทางเท้า,คลอง,แสงสว่าง,ต้นไม้) วันที่ 2022-06-11 13:53:44 — แขวงอรุณอมรินทร์ เขตบางกอกน้อย กรุงเทพมหานคร
สวัสดีค่ะ ต้องการแจ้งปัญหาทางเดินข้างเขื่อน/คลอง ที่เชื่อมต่อระหว่างซอยจรัญสนิทวงศ์ 41 และซอยจรัญสนิทวงศ์ 43 ค่ะ ทางฝั่งซอยจรัญสนิทวงศ์ 41 จะเลยโรงเรียนวิทยาลัยพาณิชย์จรัญมานิดนึง ต้นหญ้าต้นไม้ขึ้นรกมาก แค่ทางเท้าก็แคบจะแย่แล้ว ยิ่งต้นไม้ขึ้นรก รวมกับบางบ้านปลูกรั้วต้นไม้กั้น แต่ไม่ค่อยดูแลยิ่งเดินลำบากค่ะ ไหนจะเล้าไก่อีก แม้จะดูมีคนใช้งานทางนี้น้อย แต่มีคนใช้งานค่ะ โดยเฉพาะเด็กผู้หญิงและคนแก่ เนื่องจากถ้าออกทางนี้จะใกล้ป้ายรถเมล์ โรงเรียน และรถไฟฟ้ามากกว่า แจ้งเขตบางกอกน้อยไปหลายรอบมาก มากกว่ายี่สิบรอบ แต่เคยมาทำแค่ไม่กี่ครั้งเท่านั้น ต้องโวยวายใหญ่โตส่งเรื่องติด ๆ ถึงจะมากัน ลำบากมากค่ะ อีกปัญหาคือเสาไฟฟ้า ไฟฟ้าดับมาเกือบปีแล้ว ประมาณ 4 ต้น คือทั้งแถบคลองนั้น ติดอยู่แค่2ต้นอะค่ะ แจ้งไปทางการไฟฟ้าเองก็แล้ว ฝากทางหัวหน้าชุมชนแจ้งก็แล้ว ตอนนี้ยังไม่มีการจัดการใดใดเลยค่ะ ทำงานกลับบ้านมืดแล้วลำบากมาก ๆ หญ้าก็รก ไฟก็มืด ยังไงรบกวนช่วยส่งเรื่องให้มีคนมาจัดการทีนะคะ เหนื่อยกับการแจ้งมากแล้วค่ะ เอาแต่บอกว่าให้รออยู่นั่น เป็นปี ๆ แล้ว